CELEX: 32010L0074
Language: lv
Date: 2010-11-09 00:00:00
Title: Komisijas Direktīva 2010/74/ES ( 2010. gada 9. novembris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu oglekļa dioksīdu produktu veidā Nr. 18  Dokuments attiecas uz EEZ

10.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 292/36
            
         KOMISIJAS DIREKTĪVA 2010/74/ES
   (2010. gada 9. novembris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu oglekļa dioksīdu produktu veidā Nr. 18
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:
   
               (1)
            
            
               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Oglekļa dioksīds ir minētajā sarakstā.
            
         
               (2)
            
            
               Komisijas 2008. gada 24. jūlija Direktīva 2008/75/EK, ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu oglekļa dioksīdu (3), iekļāva oglekļa dioksīdu kā aktīvo vielu tās I pielikumā, lai šo vielu izmantotu rodenticīdos, kas ir Direktīvas 98/8/EK V pielikumā definētais 14. produktu veids.
            
         
               (3)
            
            
               Saskaņā ar Regulu (EK) Nr. 1451/2007 oglekļa dioksīds ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, akaricīdos un produktos citu posmkāju kontrolei, kas ir minētās direktīvas V pielikumā definētais 18. produktu veids.
            
         
               (4)
            
            
               Par ziņotāju dalībvalsti tika izraudzīta Francija, kura saskaņā ar Regulas (EK) Nr. 1451/2007 14. panta 4. un 6. punktu 2008. gada 19. februārī iesniedza Komisijai kompetentās iestādes sagatavotu ziņojumu un attiecīgu ieteikumu.
            
         
               (5)
            
            
               Dalībvalstis un Komisija ir izskatījušas kompetentās iestādes ziņojumu. Ziņojumā ietvertos konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2010. gada 27. maijā ir iekļāvusi novērtējuma ziņojumā.
            
         
               (6)
            
            
               No veikto pārbaužu rezultātiem izriet, ka biocīdie produkti, kurus izmanto par insekticīdiem, akaricīdiem un produktiem citu posmkāju apkarošanai un kuri satur oglekļa dioksīdu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi šādus oglekļa dioksīdu saturošus produktus iekļaut minētās direktīvas I pielikumā.
            
         
               (7)
            
            
               ES mērogā nav novērtēti visi iespējamie lietojumi. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz vides segmentiem un populācijām, kuri nebija pārstāvēti riska novērtējumā ES mērogā, un atļauju piešķiršanas procesā nodrošināt to, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim.
            
         
               (8)
            
            
               Ņemot vērā novērtējuma ziņojuma konstatējumus, ir lietderīgi noteikt, ka attiecībā uz produktiem, kuri satur oglekļa dioksīdu un kurus izmanto par insekticīdiem, akaricīdiem un produktiem citu posmkāju apkarošanai, atļaujas tiek piešķirtas, paredzot īpašus riska samazināšanas pasākumus, lai nodrošinātu riska samazināšanu līdz pieņemamam līmenim atbilstīgi Direktīvas 98/8/EK 5. pantam un VI pielikumam. It īpaši ir lietderīgi paredzēt, ka šos produktus var pārdot un var atļaut lietot tikai apmācītiem profesionāliem lietotājiem un ka jāveic atbilstoši pasākumi, lai aizsargātu lietotājus, līdz minimumam samazinot riska iespēju, ja nepieciešams, izmantojot arī īpašus individuālās aizsardzības līdzekļus, kā arī jāveic atbilstoši pasākumi, lai aizsargātu apkārtējos cilvēkus, piemēram, jānovērš piekļūšanas iespēja zonai, kurā notiek fumigācija.
            
         
               (9)
            
            
               Ir svarīgi šīs direktīvas noteikumus piemērot vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur oglekļa dioksīdu, un kopumā veicinātu biocīdo produktu tirgus sekmīgu darbību.
            
         
               (10)
            
            
               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.
            
         
               (11)
            
            
               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai.
            
         
               (12)
            
            
               Tādēļ atbilstīgi jāgroza Direktīva 98/8/EK.
            
         
               (13)
            
            
               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2011. gada 31. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Šos noteikumus dalībvalstis piemēro no 2012. gada 1. novembra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai tiesību aktu svarīgāko noteikumu tekstu, ko tās pieņem jomā, uz ko attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2010. gada 9. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 123, 24.4.1998., 1. lpp.
   
      (2)  OV L 325, 11.12.2007., 3. lpp.
   
      (3)  OV L 197, 25.7.2008., 54. lpp.
   
      PIELIKUMS
      Direktīvas 98/8/EK I pielikumā iestarpina šādu ierakstu Nr. 7:
      
         
                     Nr.
                  
                  
                     Vispārpieņemtais nosaukums
                  
                  
                     
                        IUPAC nosaukums
                     Identifikācijas numurs
                  
                  
                     Aktīvās vielas minimālā tīrības pakāpe tirgū laižamā biocīdā produktā
                  
                  
                     Iekļaušanas datums
                  
                  
                     Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)
                  
                  
                     Iekļaušanas termiņa beigu datums
                  
                  
                     Produktu veids
                  
                  
                     Īpaši noteikumi (1)
                     
                  
               
                      
                  
                  
                      
                  
                  
                      
                  
                  
                     “990 ml/l
                  
                  
                     2012. gada 1. novembris
                  
                  
                     2014. gada 31. oktobris
                  
                  
                     2022. gada 31. oktobris
                  
                  
                     18
                  
                  
                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis — ja tas nepieciešams attiecībā uz konkrēto produktu — izvērtē tos lietojumus vai iedarbības scenārijus un tos riskus attiecībā uz vides segmentiem un populācijām, kas nav pārstāvēti riska novērtējumā Kopienas mērogā.
                     Piešķirot produkta atļauju, dalībvalstis izvērtē riskus un pēc tam nodrošina, ka tiek veikti atbilstīgi pasākumi vai paredzēti īpaši nosacījumi, lai konstatēto risku samazinātu līdz pieļaujamam līmenim.
                     Dalībvalstis nodrošina, ka atļaujas piešķir ar šādiem nosacījumiem.
                     
                                 (1)
                              
                              
                                 Šo produktu pārdod un atļauj lietot tikai apmācītiem profesionāliem lietotājiem.
                              
                           
                                 (2)
                              
                              
                                 Veic atbilstošus pasākumus, lai aizsargātu šīs personas, līdz minimumam samazinot riska iespēju, ja nepieciešams, izmantojot arī īpašus individuālās aizsardzības līdzekļus.
                              
                           
                                 (3)
                              
                              
                                 Veic atbilstošus pasākumus, lai aizsargātu apkārtējos cilvēkus, kā piemēram, jānovērš piekļūšanas iespējai zonai, kurā notiek dezinficēšana.”
                              
                           
               
      
         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem skatīt Komisijas tīmekļa vietnē: http://ec.europa.eu/comm/environment/biocides/index.htm